ระเบียบสำนักงานการบินพลเรือนแห่งประเทศไทยระเบียบสำนักงานการบินพลเรือนแห่งประเทศไทยว่าด้วยหลักเกณฑ์และวิธีการในการดำเนินการตามกฎหมายว่าด้วยข้อมูลข่าวสารพ.ศ. ๒๕๖๐[๑] โดยที่เป็นการสมควรกำหนดให้มีหลักเกณฑ์และวิธีการในการดำเนินการตามกฎหมายว่าด้วยข้อมูลข่าวสารเพื่อให้การจัดระบบ การขอ การอนุญาต และการบริการข้อมูลข่าวสารของราชการที่อยู่ในความรับผิดชอบของสำนักงานการบินพลเรือนแห่งประเทศไทยเป็นไปด้วยความเรียบร้อย รวดเร็วและสอดคล้องกับเจตนารมณ์ของกฎหมายว่าด้วยข้อมูลข่าวสารของราชการ ในการรับรองสิทธิของประชาชนในการรับรู้ข้อมูลข่าวสารที่อยู่ในความครอบครองของหน่วยงานของรัฐให้เหมาะสมฉะนั้นอาศัยอำนาจตามความในมาตรา ๙ แห่งพระราชบัญญัติข้อมูลข่าวสารของราชการ พ.ศ. ๒๕๔๐ และข้อ ๔แห่งประกาศคณะกรรมการข้อมูลข่าวสารของราชการ ลงวันที่ ๒๔ กุมภาพันธ์ พ.ศ.๒๕๔๑ เรื่อง หลักเกณฑ์และวิธีการเกี่ยวกับการจัดให้มีข้อมูลข่าวสารของราชการไว้ให้ประชาชนเข้าตรวจดูประกอบมาตรา ๓๘ แห่งพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดีพ.ศ. ๒๕๔๖ สำนักงานการบินพลเรือนแห่งประเทศไทยจึงวางระเบียบไว้ ดังต่อไปนี้ข้อ ๑ระเบียบนี้เรียกว่า ระเบียบสำนักงานการบินพลเรือนแห่งประเทศไทยว่าด้วยหลักเกณฑ์และวิธีการในการดำเนินการตามกฎหมายว่าด้วยข้อมูลข่าวสารของราชการพ.ศ. ๒๕๖๐ข้อ๒ระเบียบนี้ให้ใช้บังคับตั้งแต่วันประกาศเป็นต้นไปข้อ๓ บรรดาระเบียบ ข้อบังคับและคำสั่งอื่นใดของสำนักงานการบินพลเรือนแห่งประเทศไทยในส่วนที่กำหนดไว้แล้วในระเบียบนี้หรือซึ่งขัดหรือแย้งกับระเบียบนี้ให้ใช้ระเบียบนี้แทนข้อ๔ ในระเบียบนี้สำนักงาน หมายความว่าสำนักงานการบินพลเรือนแห่งประเทศไทยผู้อำนวยการ หมายความว่าผู้อำนวยการสำนักงานการบินพลเรือนแห่งประเทศไทยข้อมูลข่าวสาร หมายความว่า ข้อมูลข่าวสารของราชการตามกฎหมายว่าด้วยข้อมูลข่าวสารของราชการที่อยู่ในความครอบครองหรือควบคุมดูแลของสำนักงานการบินพลเรือนแห่งประเทศไทยศูนย์ข้อมูลข่าวสาร หมายความว่าศูนย์ข้อมูลข่าวสารของสำนักงานการบินพลเรือนแห่งประเทศไทยคณะกรรมการ หมายความว่า คณะกรรมการข้อมูลข่าวสารของสำนักงานการบินพลเรือนแห่งประเทศไทยหน่วยงานภายในสำนักงาน หมายความว่าฝ่ายและกลุ่มที่ขึ้นตรงกับผู้อำนวยการพระราชบัญญัติ หมายความว่าพระราชบัญญัติข้อมูลข่าวสารของราชการ พ.ศ. ๒๕๔๐วัน หมายความว่า วันตามปีปฏิทินวันทำการ หมายความว่า วันทำการตามปกติของสำนักงานคำขอ หมายความว่า คำขอข้อมูลข่าวสารตามระเบียบนี้ข้อ๕ให้ผู้อำนวยการรักษาการตามระเบียบนี้ และให้มีอำนาจออกประกาศ หรือคำสั่งเพื่อประโยชน์ในการปฏิบัติตามระเบียบนี้ในกรณีที่มีปัญหาหรืออุปสรรคในการปฏิบัติตามระเบียบนี้ให้ผู้อำนวยการมีอำนาจวินิจฉัยสั่งการตามที่เห็นสมควรหมวด ๑คณะกรรมการข้อมูลข่าวสารของสำนักงาน ข้อ๖ให้มีคณะกรรมการข้อมูลข่าวสารของสำนักงานการบินพลเรือนแห่งประเทศไทยประกอบด้วย รองผู้อำนวยการซึ่งผู้อำนวยการมอบหมายเป็นประธานกรรมการ ผู้จัดการฝ่ายผู้จัดการกลุ่ม หัวหน้ากลุ่ม เป็นกรรมการ ผู้จัดการฝ่ายบริหารกลาง เป็นกรรมการและเลขานุการและหัวหน้ากองสื่อสารองค์กร ฝ่ายบริหารกลาง เป็นผู้ช่วยเลขานุการข้อ๗ให้คณะกรรมการมีอำนาจหน้าที่ดังต่อไปนี้(๑)ศึกษาและพิจารณาข้อมูลข่าวสารของสำนักงานที่สมควรจัดไว้ให้ประชาชนเข้าตรวจค้นและศึกษาได้ตามกฎหมายว่าด้วยข้อมูลข่าวสารของราชการ(๒)พิจารณากำหนดและวินิจฉัยข้อมูลข่าวสารของราชการที่ไม่ต้องเปิดเผย เงื่อนไขประเภทข้อมูลข่าวสารและเหตุผลที่เปิดเผยไม่ได้(๓)พิจารณากำหนดหลักเกณฑ์ วิธีการ รูปแบบ ในเรื่องที่เกี่ยวกับการปฏิบัติตามกฎหมายว่าด้วยข้อมูลข่าวสารของราชการ(๔)พิจารณาคำขอหรือคำคัดค้านการเปิดเผยข้อมูลข่าวสารที่อาจกระทบถึงประโยชน์ได้เสียของผู้เสนอคำขอหรือคำคัดค้านที่ดำเนินการตามข้อกำหนด(๕)แต่งตั้งคณะอนุกรรมการหรือคณะทำงานเพื่อปฏิบัติการในเรื่องใด ๆตามที่คณะกรรมการมอบหมาย(๖)พิจารณาดำเนินการหรือเสนอความเห็นในเรื่องอื่น ๆ ที่เกี่ยวข้องข้อ๘การประชุมคณะกรรมการต้องมีกรรมการมาประชุมไม่น้อยกว่ากึ่งหนึ่งของกรรมการทั้งหมดจึงจะเป็นองค์ประชุมถ้าประธานกรรมการไม่อยู่ในที่ประชุมหรือไม่อาจปฏิบัติหน้าที่ได้ให้กรรมการที่มาประชุมเลือกกรรมการคนหนึ่งเพื่อปฏิบัติหน้าที่เป็นประธานในที่ประชุมการวินิจฉัยชี้ขาดของที่ประชุมให้ถือเสียงข้างมากกรรมการคนหนึ่งให้มีเสียงหนึ่งในการลงคะแนนกรณีที่มีคะแนนเสียงเท่ากันให้ประธานในที่ประชุมออกเสียงเพื่อชี้ขาดหมวด ๒ศูนย์ข้อมูลข่าวสาร ข้อ๙ ให้นำความในข้อ ๘ มาใช้บังคับการประชุมคณะอนุกรรมการหรือคณะทำงานที่คณะกรรมการแต่งตั้งโดยอนุโลมข้อ๑๐ให้จัดตั้งศูนย์ข้อมูลข่าวสารของสำนักงาน ขึ้นอยู่ในความรับผิดชอบควบคุมดูแลของกองสื่อสารองค์กรฝ่ายบริหารกลาง เพื่อให้บริการข้อมูลข่าวสารของราชการไว้ให้ประชาชนเข้าตรวจดูศึกษาค้นคว้า ตลอดจนเผยแพร่ จำหน่าย จ่ายแจก รวมทั้งปฏิบัติหน้าที่ให้เป็นไปตามระเบียบนี้และตามกฎหมายว่าด้วยข้อมูลข่าวสารของราชการหมวด ๓การจัดระบบข้อมูลข่าวสาร ข้อ๑๑ให้หน่วยงานภายในสำนักงานจัดแยกประเภทของข้อมูลข่าวสารที่อยู่ในความครอบครองหรือควบคุมดูแลให้เป็นไปตามกฎหมายว่าด้วยข้อมูลข่าวสารของราชการกฎหมายอื่น และระเบียบของราชการดังนี้(๑)ข้อมูลข่าวสารที่ลงพิมพ์ในราชกิจจานุเบกษา(๒)ข้อมูลข่าวสารที่ต้องจัดไว้ให้ประชาชนตรวจดูได้(๓)ข้อมูลข่าวสารส่วนบุคคล(๔)ข้อมูลข่าวสารอื่นการจัดแยกประเภทข้อมูลข่าวสารตามวรรคหนึ่งให้คำนึงถึงลักษณะของข้อมูลข่าวสารตามกฎหมายว่าด้วยข้อมูลข่าวสารของราชการด้วยว่าเป็นข้อมูลข่าวสารที่จะเปิดเผยมิได้หรือเป็นข้อมูลข่าวสารที่อาจมีคำสั่งมิให้เปิดเผยก็ได้ในกรณีที่ไม่อาจวินิจฉัยได้ว่าข้อมูลข่าวสารที่มีคำร้องขอนั้นเป็นข้อมูลข่าวสารที่เปิดเผยได้หรือไม่ให้นำเสนอต่อคณะกรรมการเพื่อพิจารณาวินิจฉัยต่อไปให้หน่วยงานภายในสำนักงานแจ้งข้อมูลข่าวสารตามวรรคหนึ่ง(๑) และ (๒) ไปยังศูนย์ข้อมูลข่าวสารเพื่อจัดทำดัชนีข้อมูลข่าวสารสำหรับให้ประชาชนสามารถติดต่อไปยังหน่วยงานภายในสำนักงานที่รับผิดชอบโดยตรงเพื่อตรวจดู หรือขอสำเนาข้อมูลข่าวสารให้หน่วยงานภายในสำนักงานจัดให้มีเจ้าหน้าที่ควบคุมดูแลการตรวจสอบ ติดตาม และประสานงานในการดำเนินการตามวรรคหนึ่งและวรรคสามให้เป็นไปด้วยความเรียบร้อยและเป็นปัจจุบันอยู่เสมอรวมทั้งรับผิดชอบในการพิจารณาให้บริการข้อมูลข่าวสารอี่น ๆที่อยู่ในความครอบครองหรือควบคุมดูแลข้อ๑๒ให้หน่วยงานภายในสำนักงานจัดทำบัญชีข้อมูลข่าวสารอื่น ๆที่ไม่อยู่ในหลักเกณฑ์ที่จะต้องแจ้งให้แก่ศูนย์ข้อมูลข่าวสารตามข้อ ๑๑ วรรคสี่ให้พร้อมในการที่จะพิจารณาสั่งเปิดเผยหรือไม่เปิดเผย เมื่อมีผู้ใดยื่นคำขอข้อมูลข่าวสารในครอบครองหรือควบคุมดูแลดังกล่าวหมวด ๔การขอตรวจดูการขอข้อมูลข่าวสาร และการอนุญาต ข้อ๑๓ การขอสำเนาข้อมูลข่าวสารหรือขอสำเนาข้อมูลข่าวสารที่มีคำรับรองถูกต้องให้ยื่นคำขอเป็นหนังสือตามแบบที่สำนักงานกำหนดต่อเจ้าหน้าที่ของศูนย์ข้อมูลข่าวสารหรือเขียนขึ้นเองโดยให้ระบุข้อมูลข่าวสารที่ต้องการในลักษณะที่อาจเข้าใจได้ตามสมควรให้เจ้าหน้าที่ซึ่งได้รับคำขอตรวจสอบว่าข้อมูลข่าวสารตามคำขอนั้นเป็นข้อมูลข่าวสารที่อยู่ในความครอบครองหรือควบคุมดูแลของหน่วยงานภายในสำนักงานหรือไม่หากเป็นข้อมูลข่าวสารและอยู่ในความครอบครองหรือควบคุมดูแลของหน่วยงานภายในสำนักงานให้เจ้าหน้าที่นั้นส่งเรื่องให้เจ้าหน้าที่ของหน่วยงานภายในสำนักงานที่เกี่ยวข้องกับข้อมูลข่าวสารที่ขอรับสำเนานั้นให้เจ้าหน้าที่ซึ่งเป็นพนักงานไม่ต่ำกว่าระดับหัวหน้ากองเป็นผู้อนุญาตและลงนามในสำเนาที่มีคำรับรองถูกต้องของข้อมูลข่าวสารโดยลงลายมือชื่อพร้อมทั้งชื่อตัว ชื่อสกุล และตำแหน่งตลอดจนวันเดือนปีให้ชัดเจน ทั้งนี้ให้รับรองตามจำนวนที่ผู้ยื่นขอได้ขอให้รับรองข้อ๑๔หากหน่วยงานภายในสำนักงานเห็นว่าการเปิดเผยข้อมูลข่าวสารตามคำขอนั้นกระทบถึงประโยชน์ได้เสียของผู้ใดให้หน่วยงานภายในสำนักงานนั้นแจ้งผ่านศูนย์ข้อมูลข่าวสารเพื่อแจ้งให้ผู้มีส่วนได้เสียทราบโดยมิชักช้าเพื่อให้ผู้มีส่วนได้เสียนั้นคัดค้านภายในเวลาที่กำหนดไว้ในมาตรา ๑๗แห่งพระราชบัญญัติข้อ๑๕กรณีผู้มีอำนาจอนุญาตของผู้มีส่วนได้เสียมีคำสั่งมิให้เปิดเผยข้อมูลข่าวสารใดตามมาตรา๑๕ แห่งพระราชบัญญัติ ให้สำนักงานแจ้งคำสั่งพร้อมเหตุผลให้ผู้ยื่นขอทราบ พร้อมแจ้งให้ผู้ยื่นขอทราบถึงสิทธิและระยะเวลาในการอุทธรณ์คำสั่งไม่อนุญาตดังกล่าวต่อคณะกรรมการวินิจฉัยการเปิดเผยข้อมูลข่าวสารตามมาตรา๑๘ แห่งพระราชบัญญัติด้วยข้อ๑๖ในกรณีการขอข้อมูลข่าวสารส่วนบุคคลตามมาตรา ๒๓ แห่งพระราชบัญญัติให้หน่วยงานภายในสำนักงานดำเนินการโดยปฏิบัติตามกฎหมายว่าด้วยข้อมูลข่าวสารของราชการในส่วนที่เกี่ยวกับข้อมูลข่าวสารส่วนบุคคลโดยรอบคอบข้อ๑๗ ข้อมูลข่าวสารใด หากมีกฎหมายระเบียบอื่น หรือมติคณะรัฐมนตรีกำหนดวิธีปฏิบัติเกี่ยวกับข้อมูลข่าวสารนั้นไว้เป็นพิเศษการขอข้อมูลข่าวสารและการอนุญาตจะต้องปฏิบัติตามกฎหมาย ระเบียบหรือมติคณะรัฐมนตรีดังกล่าวด้วยข้อ๑๘ การเรียกค่าธรรมเนียมการทำสำเนาหรือสำเนาที่มีคำรับรองถูกต้องของข้อมูลข่าวสารของราชการ ให้เป็นไปตามประกาศของสำนักงานรายได้จากค่าธรรมเนียมตามวรรคหนึ่งให้ถือว่าเป็นรายได้ของสำนักงานหมวด ๕กำหนดระยะเวลา ข้อ๑๙ ระยะเวลาแล้วเสร็จของการให้บริการข้อมูลข่าวสารตามคำขอให้เป็นไปดังนี้(๑)การให้บริการข้อมูลข่าวสารที่จัดไว้ให้ประชาชนตรวจดูหรือขอสำเนาหรือขอสำเนาที่มีคำรับรองความถูกต้องของข้อมูลข่าวสารที่ศูนย์ข้อมูลข่าวสาร ให้ดำเนินการให้แล้วเสร็จโดยเร็วหรือภายในวันทำการที่รับคำขอ(๒)การให้บริการข้อมูลข่าวสารอื่น ๆ ที่อยู่ในความครอบครองหรือควบคุมดูแลของหน่วยงานภายในสำนักงาน ให้หน่วยงานภายในสำนักงานนั้นดำเนินการให้แล้วเสร็จโดยเร็วหรือภายในวันทำการที่รับคำขอและส่งให้ศูนย์ข้อมูลข่าวสารดำเนินการต่อไปภายในวันทำการถัดไป(๓)ในกรณีที่ข้อมูลข่าวสารที่ขอมีจำนวนมาก หรือไม่สามารถดำเนินการให้แล้วเสร็จภายใน๑๕ วัน จะต้องแจ้งให้ผู้ขอข้อมูลทราบภายใน ๑๕ วัน รวมทั้งแจ้งกำหนดเวลาที่จะดำเนินการแล้วเสร็จให้ผู้ขอข้อมูลข่าวสารทราบด้วยหมวด ๖สถานที่บริการข้อมูลข่าวสาร ข้อ ๒๐สถานที่บริการข้อมูลข่าวสารของสำนักงานการบินพลเรือนแห่งประเทศไทย ติดต่อได้ที่ ศูนย์ข้อมูลข่าวสารกองสื่อสารองค์กร ฝ่ายบริหารกลาง สำนักงานการบินพลเรือนแห่งประเทศไทย ๓๓๓/๑๐๕อาคารหลักสี่พลาซ่า ถนนกำแพงเพชร ๖ แขวงตลาดบางเขน เขตหลักสี่ กรุงเทพมหานครโทรศัพท์ : ๐ ๒๕๖๘ ๘๘๐๓ประกาศ ณ วันที่ ๓เมษายน พ.ศ. ๒๕๖๐จุฬา สุขมานพผู้อำนวยการสำนักงานการบินพลเรือนแห่งประเทศไทยพิมพ์มาดา/ภวรรณตรี/จัดทำ๒๔ พฤษภาคม๒๕๖๐[๑] ราชกิจจานุเบกษาเล่ม ๑๓๔/ตอนที่ ๓๗ ง/หน้า ๑/๑๘ พฤษภาคม ๒๕๖๐